ddrg/super_eurlex huggingface dataset:
A Tanács határozata

(1994. október 10.)

az Európai Unióról szóló szerződés J.2. cikke alapján meghatározott, a Jugoszláv Szövetségi Köztársasággal (Szerbia és Montenegró) folytatott kereskedelemben érvényesülő bizonyos korlátozások felfüggesztéséről szóló közös álláspontról

(94/673/KKBP)

AZ EURÓPAI UNIÓ TANÁCSA,

tekintettel az Európai Uniót létrehozó szerződésre, és különösen annak J.2. cikkére,

tekintettel az Egyesült Nemzetek Biztonsági Tanácsa 1994. szeptember 23-án elfogadott 943. (1994) számú határozatára,

A KÖVETKEZŐKÉPPEN HATÁROZOTT:

1. cikk

Az Egyesült Nemzetek Biztonsági Tanácsa által 1994. szeptember 23-án elfogadott 943. (1994) számú határozattal összhangban fel kell függeszteni a Jugoszláv Szövetségi Köztársasággal (Szerbia és Montenegró) folytatott kereskedelemben érvényesülő bizonyos korlátozásokat.

2. cikk

Ezt a határozatot a Hivatalos Lapban ki kell hirdetni.

Kelt Luxembourgban, 1994. október 10-én.

a Tanács részéről

az elnök

Th. Waigel

--------------------------------------------------
A Tanács határozata

(1994. október 10.)

az Európai Unióról szóló szerződés J.2. cikke alapján meghatározott, a Bosznia és Hercegovina Köztársaság boszniai szerb fegyveres erők által ellenőrzött területeivel folytatott gazdasági és pénzügyi kapcsolatok csökkentéséről szóló közös álláspontról

(94/672/KKBP)

AZ EURÓPAI UNIÓ TANÁCSA,

tekintettel az Európai Uniót létrehozó szerződésre, és különösen annak J.2. cikkére,

tekintettel az Egyesült Nemzetek Biztonsági Tanácsa 1994. szeptember 23-án elfogadott 942. (1994) számú határozatára,

A KÖVETKEZŐKÉPPEN HATÁROZOTT:

1. cikk

Az Egyesült Nemzetek Biztonsági Tanácsa által 1994. szeptember 23-án elfogadott 942. (1994) számú határozat megfelelő rendelkezéseivel összhangban csökkenteni kell a Bosznia és Hercegovina Köztársaság boszniai szerb fegyveres erők által ellenőrzött területeivel folytatott gazdasági és pénzügyi kapcsolatokat.

2. cikk

Ezt a határozatot a Hivatalos Lapban ki kell hirdetni.

Kelt Luxembourgban, 1994. október 10-én.

a Tanács részéről

az elnök

Th. Waigel

--------------------------------------------------
A Tanács határozata

(1994. december 22.)

az egyrészről az Európai Közösségek és tagállamaik, másrészről egyes harmadik országok között létrejött Európa-megállapodásokhoz, valamint az egyrészről az Európai Gazdasági Közösség és az Európai Szén- és Acélközösség, másrészről ugyanezen országok között létrejött, a kereskedelemről és a kereskedelemmel kapcsolatos ügyekről szóló ideiglenes megállapodásokhoz csatolt második kiegészítő jegyzőkönyv egyes cikkeinek ideiglenes alkalmazásáról

(94/937/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. cikkére,

tekintettel az 1993. december 21-én aláírt kiegészítő jegyzőkönyvvel módosított, a Romániával 1993. február 1-jén aláírt Európa-megállapodásra,

tekintettel az 1993. december 21-én aláírt kiegészítő jegyzőkönyvvel módosított, Romániával kötött ideiglenes megállapodásra [1], amely 1993. május 1-jén lépett hatályba,

tekintettel az 1993. december 21-én aláírt kiegészítő jegyzőkönyvvel módosított, a Bolgár Köztársasággal 1993. március 8-án aláírt Európa-megállapodásra,

tekintettel az 1993. december 21-én aláírt kiegészítő jegyzőkönyvvel módosított, a Bolgár Köztársasággal kötött ideiglenes megállapodásra [2], amely 1993. december 31-én lépett hatályba,

tekintettel az Általános Ügyek Tanácsának 1994. október 31-i következtetéseire,

tekintettel a Bizottság javaslatára,

mivel a Bizottság a Közösségek nevében a kereskedelemről és a kereskedelemmel kapcsolatos ügyekről szóló ideiglenes megállapodásokhoz és az Európa-megállapodásokhoz csatolt második kiegészítő jegyzőkönyvről tárgyalt Romániával és a Bolgár Köztársasággal;

mivel az Európai Közösséget létrehozó szerződés által érintett termékek vonatkozásában ideiglenes jelleggel alkalmazni kell e második kiegészítő jegyzőkönyvek vonatkozó részeit 1995. január 1-jétől az elfogadásukhoz szükséges eljárások befejezéséig,

A KÖVETKEZŐKÉPPEN HATÁROZOTT:

Egyetlen cikk

A második kiegészítő jegyzőkönyvek formális elfogadásáig annak alábbi cikkeit kell 1995. január 1-jétől ideiglenes jelleggel alkalmazni:

- az egyrészről az Európai Közösségek és tagállamaik, másrészről Románia közötti Európa-megállapodáshoz, valamint az egyrészről az Európai Gazdasági Közösség és az Európai Szén- és Acélközösség, másrészről Románia között létrejött, a kereskedelemről és a kereskedelemmel kapcsolatos ügyekről szóló ideiglenes megállapodáshoz csatolt második kiegészítő jegyzőkönyv 1. és 2. cikke,

- az egyrészről az Európai Közösségek és tagállamaik, másrészről a Bolgár Köztársaság közötti Európa-megállapodáshoz, valamint az egyrészről az Európai Gazdasági Közösség és az Európai Szén- és Acélközösség, másrészről a Bolgár Köztársaság között létrejött, a kereskedelemről és a kereskedelemmel kapcsolatos ügyekről szóló ideiglenes megállapodáshoz csatolt második kiegészítő jegyzőkönyv 1. és 2. cikke.

A parafált és a vonatkozó cikkeket is tartalmazó második kiegészítő jegyzőkönyvek szövegét csatolták e határozathoz.

Kelt Brüsszelben, 1994. december 22-én.

a Tanács részéről

az elnök

H. Seehofer

[1] HL L 81., 1993.4.2., 2. o.

[2] HL L 323., 1994.12.23., 2. o.

--------------------------------------------------
A Bizottság határozata

(1994. szeptember 12.)

a cihalotrin hatóanyagú növényvédő szerek engedélyének visszavonásáról

(94/643/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésére,

tekintettel a növényvédő szerek forgalomba hozataláról szóló 91/414/EGK tanácsi irányelv 8. cikkének (2) bekezdésében említett munkaprogram első szakaszának végrehajtására vonatkozó részletes szabályok megállapításáról szóló, 1992. december 11-i 3600/92/EGK bizottsági rendeletre [1] és különösen annak 4. cikke (5) bekezdésére,

mivel a cihalotrin egyike volt a munkaprogram első szakaszába tartozó 90 hatóanyagnak, amelyeket a 91/414/EGK irányelv [2] 8. cikkének (2) bekezdése írt elő;

mivel egyetlen tagállam sem tájékoztatta a Bizottságot arról, hogy biztosítani kívánja e hatóanyagnak a 91/414/EGK irányelv I. mellékletébe való felvételét;

mivel figyelembe kell venni, hogy a munkaprogram keretében nem kerül sor ennek a hatóanyagnak az értékeléséhez adatok benyújtására, és ezért határozatot kell hozni arra vonatkozóan, hogy az e hatóanyagot tartalmazó növényvédő szerek jelenlegi engedélyeit visszavonják;

mivel ez a határozat nem zárja ki, hogy a cihalotrint a jövőben a 91/414/EGK irányelv 6. cikkében meghatározott eljárás keretében lehessen értékelni;

mivel e határozat rendelkezései összhangban vannak a Növény-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A tagállamok biztosítják:

1. hogy a cihalotrin hatóanyagú növényvédő szerekre kiadott engedélyeket e határozat keltétől számított hat hónapon belül visszavonják;

2. hogy a határozat keltétől számítva a 91/414/EGK irányelv 8. cikk (2) bekezdésében biztosított eltérési lehetőség alapján ne adjanak ki, vagy újítsanak meg cihalotrin hatóanyagú növényvédő szerekre engedélyt.

2. cikk

Ennek a határozatnak a tagállamok a címzettjei.

Kelt Brüsszelben, 1994. szeptember 12-én.

a Bizottság részéről

René Steichen

a Bizottság tagja

[1] HL L 366., 1992.12.15., 10. o.

[2] HL L 230., 1991.8.19., 1. o.

--------------------------------------------------
31995D0388R(02)
1995.10.3. L 234/30 AZ EURÓPAI KÖZÖSSÉGEK HIVATALOS LAPJA
HELYESBÍTÉS
a juh- és kecskeféle állatok spermájának, petesejtjeinek és embrióinak Közösségen belüli kereskedelméhez hasz-
nálandó bizonyítványminta meghatározásáról szóló 95/388/EK bizottsági határozathoz
(Az Európai Közösségek Hivatalos Lapja L 234., 1995.10.3., 30. o.; magyar nyelv űkülönkiadás 3. fejezet, 18. kötet, 210. o.)
A 3. cikkben
a következ őszövegrész : „Ennek az irányelvnek a tagállamok a címzettjei.”
helyesen : „Ennek a határozatnak a tagállamok a címzettjei.”03/45. kötet 263 Az Európai Unió Hivatalos Lapja HU
A Tanács 95/67/EK határozata

(1995. március 6.)

az Európai Gazdasági Közösség és a Jemeni Arab Köztársaság között létrejött együttműködési megállapodás módosításáról szóló megállapodás levélváltás formájában történő megkötéséről

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. és 130y. cikkére, összefüggésben 228. cikke (2) bekezdésének első mondatával és 228. cikkének (3) bekezdésével,

tekintettel a Bizottság javaslatára [1]

tekintettel az Európai Parlament véleményére [2],

mivel a Szerződés 130. cikke értelmében a Közösség fejlesztési együttműködéssel kapcsolatos politikájának támogatnia kell a fejlődő országok fenntartható gazdasági és társadalmi fejlődését, a világgazdaságba történő zavartalan és fokozatos bekapcsolódását, továbbá ezen országokban a szegénység elleni küzdelmet;

mivel a Jemeni Arab Köztársaságnak és a Jemeni Népi Demokratikus Köztársaságnak a Jemeni Köztársaság létrehozására irányuló egyesülése eredményeként módosítani kell az Európai Gazdasági Közösség és a Jemeni Arab Köztársaság között létrejött együttműködési megállapodást [3];

mivel e célból tárgyalásokat folytattak a Jemeni Köztársasággal, amelynek eredményeként levélváltás formájában megállapodás jött létre, és ennek jóváhagyása a Közösség érdekében áll,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség és a Jemeni Arab Köztársaság között létrejött együttműködési megállapodás módosításáról szóló, levélváltás formájában létrejött megállapodást az Európai Közösség nevében a Tanács jóváhagyja.

A levélváltás formájában létrejött megállapodás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje az 1. cikkben említett, levélváltás formájában létrejött megállapodásnak a Közösséget jogilag kötelező aláírására jogosult személyeket.

Kelt Brüsszelben, 1995. március 6-án.

a Tanács részéről

az elnök

A. Juppé

[1] HL C 310., 1993.11.16., 19. o.

[2] HL C 128., 1994.5.9., 525. o.

[3] HL L 26., 1985.1.31., 2. o.

--------------------------------------------------
A Tanács határozata

(1995. február 20.)

az Európai Közösség és bizonyos harmadik országok között a textiltermékek kereskedelméről létrejött megállapodások ideiglenes alkalmazásáról

(95/131/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 113. cikkére, összefüggésben a 228. cikke (2) bekezdésének első mondatával,

tekintettel a Bizottság javaslatára,

mivel a Bizottság a Közösség nevében eljárva, levélváltás formájában létrejött kétoldalú megállapodásokról folytatott tárgyalást a bizonyos harmadik országokkal fennálló, a textiltermékek kereskedelméről szóló kétoldalú megállapodások, egyezmények és jegyzőkönyvek módosítása érdekében, hogy figyelembe vegye az Osztrák Köztársaságnak, a Finn Köztársaságnak és a Svéd Királyságnak az Európai Unióhoz történő csatlakozását, amint az 1994. évi csatlakozási szerződéshez csatolt, a csatlakozás feltételeiről és az uniót létrehozó szerződések kiigazításáról szóló okmány 75., 100. és 127. cikke előírja;

mivel ezeket a megállapodásokat 1995. január 1-jétől ideiglenesen kell alkalmazni a megkötésükhöz szükséges eljárások befejezéséig, feltéve, hogy azokat viszonossági alapon a partnerországok is ideiglenes alkalmazzák,

A KÖVETKEZŐKÉPPEN HATÁROZOTT:

1. cikk

Az egyrészt az Európai Közösség, másrészt az e határozat mellékletében felsorolt harmadik országok között, levélváltás formájában létrejött kétoldalú megállapodásokat – amelyek a bizonyos harmadik országok között a textiltermékek kereskedelméről létrejött kétoldalú megállapodásokat, egyezményeket és jegyzőkönyveket módosítják annak érdekében, hogy figyelembe vegyék az Osztrák Köztársaságnak, a Finn Köztársaságnak és a Svéd Királyságnak az Európai Unióhoz történő csatlakozását, – 1995. január 1-jétől ideiglenesen kell alkalmazni a megkötésükhöz szükséges eljárások befejezéséig, feltéve, hogy azokat viszonossági alapon a partnerországok is ideiglenes alkalmazzák.

2. cikk

A parafált megállapodások szövegét csatolták e határozathoz.

Kelt Brüsszelben, 1995. február 20-én.

a Tanács részéről

az elnök

E. Alphandéry

--------------------------------------------------

MELLÉKLET

Országok jegyzéke

Argentína | Magyarország | Lengyelország |

Banglades | India | Románia |

Belarusz | Indonézia | Szingapúr |

Brazília | Makaó | Szlovákia |

Bulgária | Malajzia | Dél-Korea |

Kína | Mongólia | Srí Lanka |

Cseh Köztársaság | Pakisztán | Ukrajna |

Észtország | Peru | Uruguay |

Hongkong | Fülöp-szigetek | Vietnam |

--------------------------------------------------
A Bizottság határozata

(1995. február 2.)

a vetőburgonya egyes tagállamok területének egészén vagy valamely részén történő forgalmazása tekintetében meghatározott betegségek ellen a Tanács 66/403/EGK irányelve I. és II. melléklete által előírtnál szigorúbb intézkedések engedélyezéséről szóló 93/231/EGK határozat módosításáról

(95/21/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 93/3/EGK bizottsági irányelvvel [1] módosított, a vetőburgonya forgalmazásáról szóló, 1966. június 14-i 66/403/EGK tanácsi irányelvre [2] és különösen annak 13. cikke (2) bekezdésére,

tekintettel a Portugália által beterjesztett kérelemre,

mivel a Bizottság a 93/231/EGK határozattal [3] a vetőburgonya egyes tagállamok területének egészén vagy valamely részén történő forgalmazása tekintetében meghatározott betegségek ellen a 66/403/EGK tanácsi irányelv I. és II. mellékletében előírtnál szigorúbb intézkedéseket engedélyezett;

mivel Portugália által az Azori-szigetek 300 méteres tengerszint feletti magasság feletti területeivel kapcsolatban a vetőburgonya hazai termesztésére vonatkozóan megtett intézkedések és az elit vetőburgonya közösségi EGK minőségi osztályainak összehasonlítása alapján feltételezhető, hogy:

- az "EGK 1. osztály" megfelel a szigorúbb feltételeknek,

- az "EGK 2. osztály" megfelel a hazai vetőburgonya-termesztés feltételeinek,

- az "EGK 3. osztály" megfelel a hazai burgonyatermesztés feltételeinek;

mivel ezért Portugália számára engedélyezni kell, hogy – az Azori-szigetek 300 méteres tengerszint feletti magasság feletti területei esetében – csak a 93/17/EGK bizottsági irányelvvel [4] megállapított elit vetőburgonya közösségi osztályaira korlátozza a vetőburgonya forgalmazását;

mivel az ilyen engedély összhangban van a legutóbb a 94/13/EK irányelvvel [5] módosított 77/93/EGK tanácsi irányelvben [6] megállapított közös növényegészségügyi szabályok szerinti tagállami kötelezettségekkel;

mivel az e rendeletben előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottsága véleményével,

ELFOGADTA EZT A HATÁROZATOT:

1. cikk

A 93/231/EGK határozat melléklete a következőképpen módosul:

A következő bejegyzéssel egészül ki az Írországgal kapcsolatos bejegyzés után:

"1 | 2 |

Portugália | Azori-szigetek (300 m tengerszint feletti magasság feletti területek)" |

2. cikk

Ennek a határozatnak a tagállamok a címzettjei.

Kelt Brüsszelben, 1995. február 2-án.

a Bizottság részéről

Franz Fischler

a Bizottság tagja

[1] HL L 54., 1993.3.5., 21. o.

[2] HL 125., 1966.7.11., 2320/66. o.

[3] HL L 106., 1993.4.30., 11. o.

[4] HL L 106., 1993.4.30., 7. o.

[5] HL L 92., 1994.4.9., 27. o.

[6] HL L 26., 1977.1.31., 5. o.

--------------------------------------------------
A Tanács határozata

(1995. március 27.)

az Európai Közösség és a Srí Lanka-i Demokratikus Szocialista Köztársaság között létrejött, a partnerségről és a fejlesztésről szóló együttműködési megállapodás megkötéséről

(95/129/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. és 130y. cikkére, összefüggésben 228. cikke (2) bekezdésének első mondatával és (3) bekezdésének első albekezdésével,

tekintettel a Bizottság javaslatára [1],

tekintettel az Európai Parlament véleményére [2],

mivel a Szerződés 130u. cikke értelmében a Közösség fejlesztési együttműködés terén folytatott politikájának ösztönöznie kell a fejlődő országok fenntartható gazdasági és társadalmi fejlődését, a zökkenőmentes és fokozatos integrálódását a világgazdaságba, valamint ezen országokban a szegénység elleni küzdelmet;

mivel a külkapcsolatok terén megfogalmazott célkitűzéseinek elérése érdekében a Közösségnek jóvá kell hagynia az e határozatban említett megállapodást,

A KÖVETKEZŐKÉPPEN HATÁROZOTT:

1. cikk

Az Európai Közösség és a Srí Lanka-i Demokratikus Szocialista Köztársaság között létrejött, a partnerségről és a fejlesztésről szóló együttműködési megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A megállapodás 26. cikkében előírt értesítést a Közösség nevében a Tanács elnöke küldi meg.

3. cikk

A tagállamok képviselőinek támogatásával a Közösséget a Bizottság képviseli a megállapodás 20. cikkében előírt vegyesbizottságban.

4. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 1995. március 27-én.

a Tanács részéről

az elnök

M. Giraud

[1] HL C 86., 1994.3.23., 5. o.

[2] HL C 18., 1995.1.23.

--------------------------------------------------
A Bizottság határozata

(1995. március 10.)

a vetőburgonya egyes tagállamok területének egészén vagy valamely részén történő forgalmazása tekintetében meghatározott betegségek ellen a Tanács 66/403/EGK irányelve I. és II. melléklete által előírtnál szigorúbb intézkedések engedélyezéséről szóló 93/231/EGK határozat módosításáról

(95/76/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 93/3/EGK irányelvvel [1] módosított, a vetőburgonya forgalmazásáról szóló, 1966. június 14-i 66/403/EGK tanácsi irányelvre [2] és különösen annak 13. cikke (2) bekezdésére,

tekintettel a Finnország által beterjesztett kérelemre,

mivel a Bizottság a 95/21/EK határozattal [3] módosított 93/231/EGK határozattal [4] a 66/403/EGK tanácsi irányelv I. és II. mellékletében előírtaknál szigorúbb intézkedéseket engedélyezett meghatározott betegségek ellen a vetőburgonya egyes tagállamok területének egészén vagy valamely részén történő forgalmazása tekintetében;

mivel Finnország által egyes területekkel kapcsolatban a vetőburgonya hazai termesztésére vonatkozóan tett intézkedések és az elit vetőburgonya közösségi osztályainak összehasonlítása alapján feltételezhető, hogy:

- az "EK 1. osztály" megfelel a szigorúbb feltételeknek,

- az "EK 2. osztály" megfelel a hazai vetőburgonya-termesztés feltételeinek,

és

- az "EK 3. osztály" megfelel a hazai burgonyatermesztés feltételeinek;

mivel ezért Finnország számára engedélyezni kell, hogy – területének egyes részei esetében – csak a 93/17/EGK bizottsági irányelvvel [5] megállapított elit vetőburgonya közösségi osztályaira korlátozza a vetőburgonya forgalmazását;

mivel az ilyen engedély összhangban van a legutóbb a 94/13/EK irányelvvel [6] módosított 77/93/EGK tanácsi irányelvben [7] megállapított közös növény-egészségügyi szabályok szerinti tagállami kötelezettségekkel;

mivel az e rendeletben előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottsága véleményével,

ELFOGADTA EZT A HATÁROZATOT:

1. cikk

A 93/231/EGK határozat melléklete a következő résszel egészül ki a Németországra vonatkozó rész előtt:

"1 | 2 |

Finnország | Liminka, Temmes és Tyrnävä települések." |

2. cikk

Ennek a határozatnak a tagállamok a címzettjei.

Kelt Brüsszelben, 1995. március 10-én.

a Bizottság részéről

Franz Fischler

a Bizottság tagja

[1] HL L 54., 1993.3.5., 21. o.

[2] HL 125., 1966.7.11., 2320/66. o.

[3] HL L 28., 1995.2.7., 13. o.

[4] HL L 106., 1993.4.30., 11. o.

[5] HL L 106., 1993.4.30., 7. o.

[6] HL L 92., 1994.4.9., 27. o.

[7] HL L 26., 1977.1.31., 5. o.

--------------------------------------------------
A Tanács határozata

(1995. április 7.)

a nemzetközi fuvarozás közös használatú konténereinek vámkezeléséről szóló egyezménynek (Genf, 1994. január 21.) a Közösség részéről való, megerősítés fenntartása nélküli aláírásáról

(95/137/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 113. cikkére, összefüggésben a 228. cikk (2) bekezdésének első mondatával,

tekintettel a Bizottság javaslatára,

mivel az Egyesült Nemzetek Szervezete védnöksége alatt tárgyalt, és 1994. január 21-én Genfben aláírt, a nemzetközi fuvarozás közös használatú konténereinek vámkezeléséről szóló egyezmény (a továbbiakban: az egyezmény) a nemzetközi szállítás során használt konténerek hatékony felhasználására irányul, a közigazgatási eljárások megkönnyítése révén, különös tekintettel az üres konténerek szállításának csökkentésére;

mivel az egyezmény 14. cikkének (3) bekezdése kiköti a regionális gazdasági integrációs szervezetek által történő aláírását;

mivel a gazdasági szereplők jelentős gyakorlati előnyeit tekintetbe véve a Közösség érdeke annak megerősítés fenntartása nélküli jóváhagyása és aláírása;

mivel az egyezmény mindazonáltal azzal a fenntartással fogadható el, amely tükröz néhány, a vámunióval és a harmonizáció jelenlegi szintjével kapcsolatos korlátozást a javításhoz szükséges tartalékalkatrészek, valamint a konténertartozékok és berendezések behozatalával és kivitelével kapcsolatban;

mivel tehát a Közösség a fenti fenntartásokkal szerződő fele kíván lenni az egyezménynek,

A KÖVETKEZŐKÉPPEN HATÁROZOTT:

1. cikk

A Közösség nevében egy, annak kizárólagos hatáskörébe tartozó tárgyú fenntartással ezúton elfogadásra kerül a Nemzetközi Fuvarozás Közös Használatú Konténereinek Vámkezeléséről szóló Egyezmény.

Az egyezmény és az ahhoz bejelentett közösségi fenntartás szövege az I. és a II. mellékletben található.

Az egyezmény 14. cikk (3) bekezdése szerinti értesítés szövege a III. mellékletben található.

2. cikk

A Tanács elnöke felhatalmazást kap, hogy kijelölje:

- az egyezmény megerősítés fenntartása nélküli, a Közösséget kötelező aláírására,

- az egyezmény 14. cikk (3) bekezdése szerinti értesítéssel kapcsolatos eljárásra feljogosított személyt.

Kelt Luxembourgban, 1995. április 7-én.

a Tanács részéről

az elnök

J. Rossi

--------------------------------------------------